b'\n_START_ARTICLE_\nLuc\xc3\xada Mbomio\n_START_SECTION_\nBiografia\n_START_PARAGRAPH_\n\xc3\x89s llicenciada en periodisme per la Universidad Complutense de Madrid i m\xc3\xa0ster en Ajuda Internacional i Desenvolupament. A m\xc3\xa9s, \xc3\xa9s diplomada en Direcci\xc3\xb3 i Gui\xc3\xb3 de Documentals per l\'Institut de Cinema de Madrid. _NEWLINE_Ha treballat a nombrosos programes de diferents cadenes espanyoles, debutant com a reportera a "Madrid Directo" (Telemadrid). Posteriorment ha format part de l\'equip de programes com el "M\xc3\xa9todo Gonzo" d\'Antena 3 i "Espa\xc3\xb1oles en el Mundo" de TVE._NEWLINE_Despr\xc3\xa9s d\'aquest darrer programa, va anar a viure a Guinea Equatorial, pa\xc3\xads d\'origen del seu pare, i a Londres. En tornar va dirigir i guionitzar documentals de "En Tierra de los Nadie" una s\xc3\xa8rie sobre projectes socials i humanitaris emesa a Movistar TV. _NEWLINE_Actualment \xc3\xa9s reportera del programa de "Aqu\xc3\xad la Tierra", programa que pret\xc3\xa9n acostar al p\xc3\xbablic la influ\xc3\xa8ncia de la climatologia i la meteorologia a nivell divulgatiu. Tamb\xc3\xa9 destaca la seva col\xc2\xb7laboraci\xc3\xb3 amb la comunitat en l\xc3\xadnia Afrof\xc3\xa9minas, que pret\xc3\xa9n donar veu a dones afrodescendents i negres de parla hispana._NEWLINE_Recentment ha publicat la seva primera novel\xc2\xb7la titulada Las que se atrevieron (editorial Sial Pigmalion) un recull de sis relats curts sobre dones blanques que es van casar amb homes de Guinea Equatorial durant els darrers anys de la colonitzaci\xc3\xb3 espanyola. La presentaci\xc3\xb3 oficial va ser el 24 de maig de 2017 a la galeria Mamah Africa de Madrid.\n_START_SECTION_\nAltres col\xc2\xb7laboracions\n_START_PARAGRAPH_\nHa treballat per la televisi\xc3\xb3 p\xc3\xbablica de Guinea Equatorial (TVGE), fent reportatges sobre l\'embar\xc3\xa0s preco\xc3\xa7, l\'empoderament de persones amb diversitat funcional i l\'VIH. Tamb\xc3\xa9 col\xc2\xb7laborat amb organismes com ACPP, Amnistia Internacional, Alto Consejo de Comunidades Negras en Espa\xc3\xb1a o UNICEF o United Nations Population Fund (UNFPA). _NEWLINE_Altres col\xc2\xb7laboracions han estat l\'elaboraci\xc3\xb3 de tallers sobre mitjans de comunicaci\xc3\xb3 i afrodescend\xc3\xa8ncia, l\'activisme i l\'impartici\xc3\xb3 de classes de reporterisme.'